Zîndanê Cinîyan ê Amedî de tepişte Emele Hacioglu (35) bi hawayêkê şikdarî dinyaya xo bedilnaye. Dîya zanayene ke Emele 5 serrî verî kundoxî ra tepişîyabî.
Waka Emele Evîne Olgun pare kerd ke hewteyê verênî de embazanê koxûşî yê waya aye ci rê telefon kerdo û vato ke  waya ci krîzê astimî vîyarto. Evîne Olgun vat: ''Nêweşxaneyê Cigêrayîş û Perwerdeyî yê Gazî Yaşargîlî ra doktoran ewro telefon kerd û vat ke waya mi merda.''
Ame parekerdene ke Emele di serrî verî Zîndanê Mêrdînî ra ameya ardene bi Zîndanê Amedî.
